ಪೆಸಿಫಿಕ್‌ ಯುದ್ಧದಲ್ಲಿ ಜಪಾನ್‌ ಸಾಮ್ರಾಜ್ಯ ಸ್ನೈಪರ್‌ಗಳನ್ನು ಪಳಗಿಸಿತ್ತು. ಏಷ್ಯಾದ ಕಾಡುಗಳಲ್ಲಿ ಹಾಗೂ ಪೆಸಿಫಿಕ್‌ ದ್ವೀಪಗಳಲ್ಲಿ ಅವರು ತೋರಿದ್ದ ಪ್ರತಿರೋಧವನ್ನು ಎದುರಿಸುವುದರೊಳಗೆ ಬ್ರಿಟಿಷ್‌, ಅಮೆರಿಕ, ಕೆನಡಾ ಹಾಗೂ ಆಸ್ಟ್ರೇಲಿಯಾ ಪಡೆಗಳು ಹೈರಾಣಾಗಿದ್ದವು. ಪ್ರಕೃತಿಯನ್ನು ಬಳಸಿಕೊಂಡು ತಲೆಮರೆಸಿಕೊಳ್ಳುವ ಕಲೆಯನ್ನು ಜಪಾನ್‌ ಸ್ನೈಪರ್‌ಗಳು ಭಾರೀ ತರಬೇತಿಗಳ ಮೂಲಕ ಸಿದ್ಧಿಸಿಕೊಂಡಿದ್ದರು. ಮರಗಳ ತೊಗಟೆ ಹಾಗೂ ಎಲೆಗಳನ್ನು ತಮ್ಮ ಸಮವಸ್ತ್ರದೊಂದಿಗೆ ಧರಿಸಿಕೊಂಡಿದ್ದ ಅವರು ಭೂಮಿಯಲ್ಲಿ ಗುಂಡಿ ತೋಡಿ ತಮ್ಮ ಅಡಗುದಾಣಗಳನ್ನು ನಿರ್ಮಿಸಿಕೊಂಡಿದ್ದರು. ಆ ಅಡಗುದಾಣಗಳಿಗೆ ಚಿಕ್ಕ ಕಂದಕಗಳ ಮೂಲಕ ಸಂಬಂಧ ಕಲ್ಪಿಸಿದ್ದರು. ಅರಣ್ಯದಲ್ಲಿ ಹಲವು ನೂರು ಮೀಟರ್‌ಗಳ ಅಂತರದಲ್ಲಿಯೇ ಯುದ್ಧ ಜರುಗುವುದರಿಂದ ಅಲ್ಲಿ ಹೆಚ್ಚಿನ ನಿಖರತೆಯ ಅವಶ್ಯಕತೆ ಇರುವುದಿಲ್ಲ. ವೈರಿ ಪಡೆಗಾಗಿ ಎಷ್ಟೇ ದೀರ್ಘ ಕಾಲಾವಧಿಯವರೆಗಾದರೂ ಕಾದು ಕುಳಿತುಕೊಳ್ಳುತ್ತಿದ್ದ ಜಪಾನಿ ಸ್ನೈಪರ್‌ಗಳು ತಮ್ಮ ಸಹನೆಗೆ ಹಾಗೂ ತಾಳ್ಮೆಗೆ ಹೆಸರುವಾಸಿ. ಒಮ್ಮೆ ತಮ್ಮ ಅಡಗುತಾಣವನ್ನು ಹುಡುಕಿಕೊಂಡು ಕುಳಿತುಕೊಂಡರೆ ಅವರು ಯಾವ ಕಾರಣಕ್ಕೂ ತಮ್ಮ ಅಡಗುದಾಣ ಬಿಟ್ಟು ಕದಲುತ್ತಿರಲಿಲ್ಲ. ಅಂದರೆ, ಒಬ್ಬ ಸ್ನೈಪರ್ ಯಾವುದಾದರೂ ಪ್ರದೇಶವನ್ನು ತನ್ನ ಅಡಗುದಾಣವನ್ನಾಗಿಸಿಕೊಂಡು ಕುಳಿತನೆಂದರೆ ಆತ ಅಲ್ಲಿರುವುದು ಆತ ಹಲವು ಸುತ್ತು ಗುಂಡು ಹೊಡೆದ ಮೇಲೆಯೇ ಸಾಬೀತಾಗಬೇಕಿತ್ತು. ನಂತರ ಮಿತ್ರಕೂಟಗಳು ಪೆಸಿಫಿಕ್‌ನಲ್ಲಿ ಅದರಲ್ಲೂ ಮುಖ್ಯವಾಗಿ ಅಮೆರಿಕದ ನೌಕಾದಳದಲ್ಲಿ M1903 ಸ್ಪ್ರಿಂಗ್‌ಫೀಲ್ಡ್‌ ಬಂದೂಕುಗಳನ್ನು ಬಳಸುತ್ತಿದ್ದ ತಮ್ಮದೇ ಸ್ನೈಪರ್‌ಗಳನ್ನು ಬಳಸಿಕೊಂಡವು. 
ಪ್ರಖ್ಯಾತ ವ್ಯಕ್ತಿಗಳು
ಪೆಸಿಫಿಕ್‌ ರಣರಂಗ
ಇರಾಕಿನಲ್ಲಿ ಯುದ್ಧ
ತರಬೇತಿ